Ehdotus NEUVOSTON PÄÄTÖS Madagaskarin tasavallan kanssa käytävien AKT–EU-kumppanuussopimuksen 96 artiklan mukaisten neuvottelujen päättämisestä 7 päivänä kesäkuuta 2010 annetun päätöksen 2010/371/EU kumoamisesta /* COM/2014/0145 final - 2014/0082 (NLE) */





PERUSTELUT Euroopan unionin neuvosto päätti 7. kesäkuuta 2010 hyväksyä Madagaskarin tasavaltaa koskevia aiheellisia toimenpiteitä Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23. kesäkuuta 2000 allekirjoitetun[1] sekä Ouagadougoussa Burkina Fasossa 22. kesäkuuta 2010 tarkistetun[2] kumppanuussopimuksen, jäljempänä ’AKT─EU-kumppanuussopimus’, 96 artiklan mukaisten neuvottelujen päättämisen johdosta (päätös 2010/371/EU)[3]. Kyseistä päätöstä on muutettu ja sen voimassaoloa on jatkettu neuvoston päätöksillä 2011/324/EU[4] ja 2011/808/EU[5] sekä viimeksi päätöksellä 2012/749/EU[6]. Jälkimmäisen päätöksen mukaisesti aiheelliset toimenpiteet ovat voimassa ”kunnes neuvosto toteaa komission ehdotuksen perusteella, että Madagaskarilla on pidetty uskottavat vaalit ja palattu perustuslailliseen järjestykseen”. Ehdotus neuvoston päätöksen kumoamisesta perustuu AKT–EU-kumppanuussopimuksen 96 artiklan[7] mukaisesti siihen, että aiheellisten toimenpiteiden toteuttamisen syy (perustuslainvastaisen vuoden 2009 vallankaappauksen jälkeen vallan ottaneiden siirtymäkauden instituutioiden toiminta) on poistunut. Madagaskarissa 25. lokakuuta ja 20. joulukuuta 2013 järjestyt uskottavat presidentin- ja parlamenttivaalit, virallisten vaalitulosten julkistaminen 17. tammikuuta ja 6. helmikuuta 2014 sekä vasta valittujen instituutioiden toiminnan alkaminen merkitsevät palaamista perustuslailliseen järjestykseen. Lisäksi unionin ulkoasioiden ja turvallisuuspolitiikan korkea edustaja, komission varapuheenjohtaja Catherine Ashton on antanut myönteisen lausunnon vaaliprosessin kulusta.[8] Sen vuoksi kaikki edellytykset täyttyvät, jotta EU voi noudattaa Madagaskarille antamiaan sitoumuksia sellaisina kuin ne esitetään neuvoston päätöksen 2011/808/EU liitteessä ja neuvosto voi kumota voimassa olevan päätöksen. Väliaikaisista toimenpiteistä luopuminen on selkeä ja voimakas poliittinen signaali EU:lta Madagaskarille ja kaikille kansainvälisille, erityisesti afrikkalaisille, kumppaneille. Se kuvastaa sitä, että EU antaa kriisin jälkeisellä uudella aikakaudella Madagaskarille tukensa, ja unionin ja Madagaskarin yhteistyösuhteet voivat palautua normaalille tasolle. 2014/0082 (NLE) Ehdotus NEUVOSTON PÄÄTÖS Madagaskarin tasavallan kanssa käytävien AKT–EU-kumppanuussopimuksen 96 artiklan mukaisten neuvottelujen päättämisestä 7 päivänä kesäkuuta 2010 annetun päätöksen 2010/371/EU kumoamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen, joka allekirjoitettiin Cotonoussa 23 päivänä kesäkuuta 2000[9] ja jota tarkistettiin Ouagadougoussa Burkina Fasossa 22 päivänä kesäkuuta 2010[10], jäljempänä ’AKT–EU-kumppanuussopimus’, ja erityisesti sen 96 artiklan, ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen AKT–EU-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä[11] sekä erityisesti sopimuksen 3 artiklan, ottaa huomioon Euroopan komission ehdotuksen, noudattaa unionin ulkoasioiden ja turvallisuuspolitiikan korkean edustajan ehdotusta, sekä katsoo seuraavaa: (1) Madagaskarin tasavallan kanssa käytävien AKT–EU-kumppanuussopimuksen 96 artiklan mukaisten neuvottelujen päättämisestä 7 päivänä kesäkuuta 2010 annetun päätöksen 2010/371/EU[12] tarkoituksena oli aiheellisten toimenpiteiden toteuttaminen sen johdosta, että AKT–EU-kumppanuussopimuksen 9 artiklassa tarkoitettuja olennaisia osia oli rikottu. (2) Toimenpiteiden voimassaoloa jatkettiin 30 päivänä toukokuuta 2011 annetulla päätöksellä 2011/324/EU[13] 6 päivään joulukuuta 2011, toimenpiteitä tarkistettiin ja niiden voimassaoloa jatkettiin 5 päivään joulukuuta 2012 5 päivänä joulukuuta 2011 annetulla päätöksellä 2011/808/EU[14], ja viimeksi niiden voimassaoloa jatkettiin 3 päivänä joulukuuta 2012 annetulla päätöksellä 2012/749/EU[15], jonka mukaan toimenpiteet ovat voimassa ”kunnes neuvosto toteaa komission ehdotuksen perusteella, että Madagaskarilla on pidetty uskottavat vaalit ja palattu perustuslailliseen järjestykseen”. (3) Madagaskarissa järjestettiin presidentin- ja parlamenttivaalit 25 päivänä lokakuuta ja 20 päivänä joulukuuta 2013, vaalien tulokset julkistettiin virallisesti 17 päivänä tammikuuta ja 6 päivänä helmikuuta 2014, ja vasta valitut instituutiot astuivat virkaan, mikä merkitsi palaamista perustuslailliseen järjestykseen. Unionin ulkoasioiden ja turvallisuuspolitiikan korkea edustaja, komission varapuheenjohtaja Catherine Ashton antoi myönteisen lausunnon vaaliprosessin kulusta 7 päivänä helmikuuta 2014[16]. (4) Koska tarvittavat edellytykset täyttyvät (uskottavien presidentin- ja parlamenttivaalien järjestäminen, virallisten vaalitulosten julkistaminen sekä valittujen instituutioiden toiminnan alkaminen, jotka kaikki yhdessä merkitsevät palaamista perustuslailliseen järjestykseen Madagaskarissa), jotta EU voi noudattaa Madagaskarille antamiaan sitoumuksia sellaisina kuin ne esitetään päätöksen 2011/808/EU liitteessä (sopimuksen 96 artiklan nojalla annetun päätöksen kumoaminen), olisi voimassa oleva päätös kumottava, ON HYVÄKSYNYT TÄMÄN PÄÄTÖKSEN: 1 artikla Kumotaan Madagaskarin tasavallan kanssa käytävien AKT–EU-kumppanuussopimuksen 96 artiklan mukaisten neuvottelujen päättämisestä 7 päivänä kesäkuuta 2010 annettu neuvoston päätös 2010/371/EU. 2 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja [1] EYVL L 317, 15.12.2000, s. 3. [2] EUVL L 287, 4.11.2010, s. 3. [3] EUVL L 169, 3.7.2010, s. 13. [4] EUVL L 146, 1.6.2011, s. 2. [5] EUVL L 324, 7.12.2011, s. 1. [6] EUVL L 333, 5.12.2012, s. 46. [7] Cotonoun sopimuksen 96 artiklan 2 kohdan a alakohdan neljännen alakohdan toisessa virkkeessä esitetään seuraavaa: ”Nämä toimenpiteet lopetetaan heti, kun niiden toteuttamisen syyt ovat poistuneet.” [8] Ks. varapuheenjohtaja Ashtonin tiedottajan lausunto 7.2.2014. [9] EYVL L 317, 15.12.2000, s. 3. [10] EUVL L 287, 4.11.2010, s. 3. [11] EYVL L 317, 15.12.2000, s. 376. [12] EUVL L 169, 3.7.2010, s. 13. [13] EUVL L 146, 1.6.2011, s. 2. [14] EUVL L 324, 7.12.2011, s. 1. [15] EUVL L 333, 5.12.2012, s. 46. [16] Ks. varapuheenjohtaja Ashtonin tiedottajan lausunto 7.2.2014.